Kreis Brand-Erbisdorf

Kreis Brand-Erbisdorf var en krets som eksisterte i Bezirk Karl-Marx-Stadt i Den tyske demokratiske republikk (DDR) med hovedsete i Brand-Erbisdorf. Etter at landene ble oppløst i DDR i 1952, ble Kreis Brand-Erbisdorf dannet av den sørlige delen av Landkreis Freiberg (inntil 1938 kalt Amtshauptmannschaft Freiberg) og den vestlige delen av Landkreis Dippoldiswalde (inntil 1938 kalt Amtshauptmannschaft Dippoldiswalde).

Fra 1990 frem til 1994 fortsatte kretsen å eksistere innenfor Fristaten Sachsen som Landkreis Brand-Erbisdorf. Den 1. august 1994 ble den sammen med Landkreis Flöha slått sammen med Landkreis Freiberg.